Euroopan parlamentin ja neuvoston asetuksen (EU) N:o 1308/2013 105 artiklassa tarkoitetun, erään viinialan nimityksen tuote-eritelmään tehtävää muutosta koskevan hakemuksen julkaiseminen

(2022/C 88/09)

Tämä julkaiseminen antaa oikeuden vastustaa hakemusta Euroopan parlamentin ja neuvoston asetuksen (EU) N:o 1308/2013 (1) 98 artiklassa tarkoitetulla tavalla kahden kuukauden kuluessa julkaisemisesta.

TUOTE-ERITELMÄÄN TEHTÄVÄÄ MUUTOSTA KOSKEVA HAKEMUS

”Bouches-du-Rhône”

PGI-FR-A1223-AM01

Hakemuksen jättöpäivä: 26. marraskuuta 2015

1. Muutokseen sovellettavat säännöt

Asetuksen (EU) N:o 1308/2013 105 artikla – Muu kuin vähäinen muutos

2. Muutoksen kuvaus ja perustelut

2.1. Nimen osan muuttaminen

Nimityksestä ”Vin de pays des Bouches-du-Rhône” on tullut suojattu maantieteellinen merkintä ”Bouches-du-Rhône” maatalouden yhteisestä markkinajärjestelystä 22 päivänä lokakuuta 2007 annetun asetuksen (EY) N:o 1234/2007 alkuperänimityksiä ja maantieteellisiä merkintöjä koskevien säännösten mukaisesti. Toimijat havaitsivat kuitenkin, että kuluttajat eivät aina hahmottaneet suojatulla maantieteellisellä merkinnällä varustetun Bouches-du-Rhône-viinin ja Vin de pays des Bouches-du-Rhône -viinin välillä olevaa yhteyttä. Toisaalta taas nimitys ”Bouches-du-Rhône”, jonka yhteydessä ei enää ollut perinteistä merkintää ”vin de pays” (maaviini), muistutti äänneasultaan suojattua alkuperänimitystä (SAN) ”Côtes du Rhône”, mikä saattoi aiheuttaa sekaannusta näiden kahden tuotteen välillä.

Näiden syiden vuoksi asetuksen (EU) N:o 1308/2013 95 artiklassa tarkoitettu hakijaryhmä halusi, että suojatun nimityksen ”Bouches-du-Rhône” yhteyteen lisätään alkuperäalueesta kertovat sanat ”Pays des”.

Tutkittuaan hakemuksen Ranskan viranomaiset puolsivat pyyntöä 4. syyskuuta 2015 annetulla asetuksella (Ranskan virallinen lehti, 12. syyskuuta 2015) ja hyväksyivät pyynnön mukaisesti muutetun tuote-eritelmän, joka julkaistiin maatalous-, elintarvike- ja metsätalousministeriön virallisessa lehdessä 17. syyskuuta 2015.

Tuote-eritelmään on tehty seuraavat muutokset:

— korvataan otsikossa ja itse tekstissä nimitys ”Bouches-du-Rhône” nimityksellä ”Pays des Bouches-du-Rhône”;

— korvataan 1 luvun 7.2 kohdan viimeisen alakohdan viimeinen virke seuraavasti: ”Tällä maantieteellisellä alueella tuotetaan yksinomaan maantieteellisellä merkinnällä ”Pays des Bouches-du-Rhône” suojattuja viinejä.”

2.2. Laatukuohuviinejä koskevien määräysten poistaminen

Tuote-eritelmää on myös muutettu siten, että siitä on poistettu kaikki laatukuohuviinien tuotantoon liittyvät määräykset. Tämä johtuu Conseil d’Etat’n 6. maaliskuuta 2015 antamasta päätöksestä, jolla on kumottu suojatusta maantieteellisestä merkinnästä ”Bouches-du-Rhône”2. marraskuuta 2011 annettu päätös siltä osin kuin siinä vahvistetaan tuote-eritelmän ”laadukkaita kuohuvia puna-, rosee- ja valkoviinejä” koskevat määräykset.

2.3. Viinin/viinien kuvaus

Valko- ja punaviinien kuvausta on täydennetty. Tuote-eritelmän I luvun 3.3 kohtaa on täydennetty. Täydennetyt tiedot on sisällytetty myös yhtenäisen asiakirjan kohtaan ”Viinin/viinien kuvaus”.

Tekstiin on myös lisätty tieto siitä, että viinien analyyttisten ominaisuuksien arvot vastaavat EU:n lainsäädännössä asetettuja rajoja.

2.4. Yhteys maantieteelliseen alueeseen

Tuotteiden maantieteelliseen alkuperään liittyvät tiedot on järjestetty uudelleen. Syy-seuraussuhdetta koskeva kohta on laadittu uudelleen sen selventämiseksi, että suojattu maantieteellinen merkintä ”Pays des Bouches-du-Rhône” perustuu ensisijaisesti viinien erityispiirteisiin, jotka puolestaan ovat seurausta alueella vallitsevien luonnonolosuhteiden (ilmasto, maaperä) ominaispiirteistä. Osio on sijoitettu luontoon ja ihmisen toimintaan liittyvien tekijöiden ja tuotteiden ominaisuuksien kuvauksen jälkeen.

Nämä täsmennykset on sisällytetty yhtenäisen asiakirjan kohtaan ”Yhteys maantieteelliseen alueeseen” ja tuote-eritelmän I luvun 7 kohtaan.

2.5. Lisäedellytykset – merkinnät

Yhtenäisen asiakirjan kohta ”Lisäedellytykset – merkinnät” on päivitetty poistamalla viittaukset tuote-eritelmään ja korvaamalla ne sovellettavien edellytysten kuvauksilla.

2.6. Rajattu maantieteellinen alue

Eritelmän I luvun 4 kohtaa ja yhtenäisen asiakirjan kohtaa ”Rajattu maantieteellinen alue” on täsmennetty, jotta käy selväksi, että maantieteellinen tuotantoalue käsittää kaikki Bouches-du-Rhônen departementtiin kuuluvat kunnat.

Myös välittömässä läheisyydessä sijaitsevaan alueeseen kuuluviin arrondissementteihin sisältyvät kunnat luetellaan tuote-eritelmän I luvun 4 kohdassa. Välittömässä läheisyydessä sijaitsevaan alueeseen kuuluvien kuntien luettelot on sisällytetty myös yhtenäisen asiakirjan kohtaan ”Lisäedellytykset”.

Sekä maantieteellisen alueen että sen välittömässä läheisyydessä sijaitsevan alueen osalta on lisätty tieto siitä, minkä vuoden viralliseen geokoodiin ne perustuvat (vuoden 2020). Virallinen geokoodi on kansallisena viiteasiakirjana käytetty Ranskan tilastolaitoksen INSEE:n vahvistama virallinen luettelo Ranskan departementeista ja niihin kuuluvista kunnista. Tämä toimituksellinen muutos on tehty oikeusvarmuuden parantamiseksi maantieteellisten alueiden rajauksen osalta.

2.7. Viiniköynnöslajikkeet

Yhtenäisen asiakirjan kohtaa ”Pääasialliset rypälelajikkeet” ja tuote-eritelmän I luvun 5 kohtaa on täydennetty lisäämällä 13 käyttöön otettua lajiketta seuraavasti: ”artaban N, Cabernet blanc B, Cabernet Cortis N, Floréal B, Monarch N, Muscaris B, Prior N, Soreli B, Sauvignac B-Rs., Solaris B., Souvignier Gris Rs, Vidoc N ja Voltis B”.

Nämä lajikkeet kestävät kuivuutta ja sienitauteja, mikä vähentää kasvinsuojeluaineiden tarvetta. Lajikkeet vastaavat tällä maantieteellisellä merkinnällä suojattujen viinien tuotannossa käytettyjä lajikkeita, eivätkä ne muuta viinien ominaisuuksia. Uusien kestävien lajikkeiden käyttöönotto ei vaikuta tekijöihin, jotka yhdistävät viinin maantieteelliseen alueeseen.

YHTENÄINEN ASIAKIRJA

1. Nimi/nimet

Pays des Bouches-du-Rhône

2. Maantieteellisen merkinnän tyyppi

SMM – suojattu maantieteellinen merkintä

3. Rypäletuotteiden luokat

1. Viini

4. Viinin/viinien kuvaus

Maantieteellisellä merkinnällä ”Pays des Bouches-du-Rhône” suojatut viinit ovat hiilihapottomia puna-, rosee- ja valkoviinejä. Viinien analyyttisten ominaisuuksien arvot vastaavat EU:n lainsäädännössä asetettuja rajoja.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 9 Vähimmäishappopitoisuus Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra):

Yleensä valkoviinit valmistetaan puristamalla rypäleet välittömästi. Paikallisista ja alueen ulkopuolisista lajikkeista valmistetuissa viineissä on niille ominaisia kukkaisia ja hedelmäisiä aromeja sekä raikkaita ja aromaattisia makuvivahteita. Viinit ovat väriltään eloisan kirkkaita, ja niissä on nuorille viineille ominaisia vihertäviä vivahteita. Roseeviinit valmistetaan puristamalla rypäleet välittömästi ja/tai maseroinnilla. Kun mehu ja hedelmäliha ovat kosketuksissa pitkään, aromien esiasteet pääsevät leviämään ja viinin pyöreä suutuntuma korostuu. Viinit on pääasiassa valmistettu Grenache N-, Syrah N-, Caladoc N-, Cinsaut N-, Cabernet-Sauvignon N- ja Merlot N -lajikkeista. Sekoitettavien roseeviinien valmistuksessa näitä lajikkeita täydennetään usein valkoisilla lajikkeilla. Näin saadaan kuulaanvaaleita tai keskivaaleita viinejä, jossa on selkeitä roosan sävyjä. Tuoksussa voidaan erottaa monivivahteisia punaisten hedelmien tai sitrushedelmien aromeja. Viinit ovat suussa aromaattisia ja miellyttävän raikkaita.

Punaviinit ovat suurimmaksi osaksi sekoiteviinejä, mutta niistä voidaan joskus valmistaa lajikeviinejä (Merlot N, Cabernet N, Marselan N, Syrah N, Grenache N jne.). Kun sato kerätään rypäleiden saavutettua täyden fysiologisen ja fenolisen kypsyyden, saadaan luonteikkaita välimerellisiä viinejä, joissa on täyteläisyyttä mutta ei katkeruutta. Viinille tehdään uutto, jotta siihen saadaan suussa selkeästi tuntuvia pehmeitä ja pyöreitä tanniineja. Nuoret viinit ovat väriltään granaatinpunaisia, ja niissä on violetin sävyjä. Ikääntyessään viinin väri syvenee tummanpunaiseksi. Viinit ovat tuoksultaan monimuotoisia, ja niissä on tuotantoalueesta riippuen garigue-pensaiden vivahteita tai suolaisempia ja punaisten hedelmien vivahteita, jotka kehittyvät kohti hilloisempia sävyjä. Suussa viinit ovat eloisia, runsaita, maukkaita ja silkkisen tanniinisia.

5. Viininvalmistusmenetelmät

a. Olennaiset viininvalmistusmenetelmät

Viininvalmistusmenetelmien on oltava Euroopan unionin tasolla sekä Ranskan maatalous- ja merikalastuslaissa (Code rural et de la pêche maritime) asetettujen velvoitteiden mukaisia.

b. Enimmäistuotokset

120 hehtolitraa hehtaaria kohden

6. Rajattu maantieteellinen alue

Suojattuun maantieteelliseen merkintään ”Pays des Bouches-du-Rhône” oikeutettujen viinien rypäleiden korjaamista sekä viiniytystä ja viinien valmistusta harjoitetaan kaikissa Bouches-du-Rhônen departementin kunnissa. Kunnat on vahvistettu vuoden 2020 virallisessa geokoodissa.

7. Pääasialliset rypälelajikkeet

Alicante Henri Bouschet N

Aligoté B

Alphonse Lavallée N

Aléatico N

Aramon N

Aramon gris G

Aranel B

Arinarnoa N

Arriloba B

Artaban N

Aubun N – Murescola

Barbaroux Rs

Bourboulenc B – Doucillon blanc

Brachet N – Braquet

Brun argenté N – Vaccarèse

Cabernet blanc B

Cabernet cortis N

Cabernet franc N

Cabernet-Sauvignon N

Caladoc N

Calitor N

Carignan N

Carignan blanc B

Carmenère N

Chardonnay B

Chasan B

Chasselas B

Chasselas rose Rs

Chatus N

Chenanson N

Chenin B

Cinsaut N – Cinsault

Clairette B

Clairette rose Rs

Clarin B

Colombard B

Cot N – Malbec

Counoise N

Egiodola N

Floreal B

Fuella nera N

Gamay Fréaux N

Gamay N

Gamay de Bouze N

Gamay de Chaudenay N

Ganson N

Gewurztraminer Rs

Gramon N

Grenache N

Grenache blanc B

Grenache gris G

Gros Manseng B

Gros vert B

Jurançon Noir N - Dame Noire

Liliorila B

Listan B – Palomino

Macabeu B – Macabeo

Marsanne B

Marselan N

Mauzac rose Rs

Mayorquin B

Melon B

Merlot N

Merlot blanc B

Meunier N

Mollard N

Monarch N

Monerac N

Mourvaison N

Mourvèdre N – Monastrell

Muscadelle B

Muscardin N

Muscaris B

Muscat Ottonel B – Muscat, Moscato

Muscat Cendré B – Muscat, Moscato

Muscat d’Alexandrie B – Muscat, Moscato

Muscat de Hambourg N – Muscat, Moscato

Muscat à petits grains blancs B – Muscat, Moscato

Muscat à petits grains roses Rs – Muscat, Moscato

Muscat à petits grains rouges Rg – Muscat, Moscato

Nielluccio N – Nielluciu

Négrette N

Perdea B

Petit Manseng B

Petit Verdot N

Picardan B – Araignan

Pinot blanc B

Pinot gris G

Pinot noir N

Piquepoul blanc B

Piquepoul gris G

Piquepoul noir N

Plant Droit N – Espanenc

Portan N

Prior N

Riesling B

Riminèse B

Rosé du Var Rs

Roussanne B

Sauvignon B – Sauvignon blanc

Sauvignon gris G – Fié gris

Sciaccarello N

Semillon B

Servanin N

Solaris B

Soreli B

Souvignier gris Rs

Sylvaner B

Syrah N – Shiraz

Tannat N

Tempranillo N

Terret gris G

Terret noir N

Tibouren N

Téoulier N

Ugni blanc B

Valdiguié N

Vermentino B – Rolle

Vidoc N

Viognier B

Voltis B

8. Yhteyden/yhteyksien kuvaus

8.1. Maantieteellisen alueen ja tuotteiden erityisyys

Bouches-du-Rhônen departementti sijaitsee Provencen sydämessä. Alueen pinta-ala on 5 087 km2, ja se rajautuu lännessä Rhôneen, joka erottaa sen Gardin departementista, ja pohjoisessa Duranceen, joka puolestaan erottaa alueen Vauclusen departementista. Idässä Bouches-du-Rhône rajautuu Varin departementtiin ja etelässä Välimereen.

Departementti koostuu erityyppisistä alueista. Departementin itäosassa on Provencen subalpiinisia kalkkikivikukkuloita, jotka kulkevat itä-länsisuunnassa. Niitä seuraavat ylänköalueet ovat Trevaresse (501 m), Estaque ja Étoile (793 m), Sainte-Victoire (1 011 m), Saint-Cyr ja Sainte-Baume (1 041 m läntinen osa). Kukkuloiden ketjuja halkovat Arcin (Aix-en-Provencen allas), Touloubren (Salon-de-Provence) ja Huveaunen (Aubagne Marseille) laaksot, joissa on ravinnepitoisuudeltaan eriasteisia sedimenttitasankoja. Lännessä Alpillesin vuorijonon ympärillä on suuria tasankoja. Irtosorasta muodostunut Craun tasanko on Ranskassa ainutlaatuinen asumaton aromaa-alue, joka sijaitsee Arles-Salon-de-Provence-akselin alapuolella Durancen ja Rhônen entisessä yhtymäkohdassa. Mistral-tuuli vaikuttaa alueeseen vahvasti. Camarguen alueella sijaitseva luonnonpuisto, jonka maisemassa vuorottelevat viiniköynnökset, laitumet ja riisipellot, on härkien (Camarguan-rotu), hevosten ja 400 eri eläinlajista koostuvan monimuotoisen eläimistön valtakuntaa. Departementin tunnusomaisiin piirteisiin kuuluvat pohjoispuolella lännestä itään kulkeva Alpillesin vuoriketju ja Durancen laakso.

Alueen maaperä – olipa kyseessä sitten kalkki- ja savipitoinen kivinen maaperä tai melassin ja hiekkakiven päällä oleva hiekka- tai soramaa – on köyhää, vettä läpäisevää ja eroosioherkkää. Nämä ohutkerroksiset maa-ainekset, joissa ei ole liiallista kosteutta, soveltuvat erinomaisesti viiniköynnökselle.

Bouches-du-Rhônen departementissa vallitsee Välimeren ilmasto, ja ilmastolle tyypilliseen tapaan alueella saadaan runsaasti auringonpaistetta. Kesä on erittäin kuuma ja kuiva, ja talvi on melko leuto. Lämpötilat vaihtelevat huomattavasti vuodenaikojen mukaan. Lämpötilat ovat erityisen korkeita kesäkausina, jolloin lämpötila on usein 35 °C varjossa. Keskimääräisten vuotuisten päivä- ja yölämpötilojen väliset erot ovat huomattavan suuria. Erot ovat merkittäviä etenkin talvella, jolloin alueella esiintyy yksittäisiä kylmiä hallaöitä. Sadetta saadaan epäsäännöllisesti, ja sademäärä on jakautunut epätasaisesti vuoden ympäri. Rankkasateita esiintyy usein. Alueella puhaltaa kuiva ja kylmä pohjoistuuli Mistral lähes 100 päivää vuodessa, usein puuskittain yli 100 km:n tuntinopeudella.

Provencessa on ollut viinitiloja jo 2 600 vuotta sitten, ja se on Ranskan vanhin viinialue. Provencen alue tunnetaan erityisen hyvin roseeviinien tuotannosta. Vuodesta 1907 alkaen monet viininviljelijät totesivat, että heidän on järjestäydyttävä alan haasteista selviytymiseksi. Viininvalmistusta alettiin säännellä ja viininviljelijät organisoituivat osuuskunniksi ja ammattiliitoiksi, mikä edisti tuotannon laadullista kehittämistä. Kantoniviinille annettu merkintä ”Vin de canton” määriteltiin ja vahvistettiin lainsäädännössä vuonna 1964. Merkinnällä tarkoitetaan hallinnollista tuotantoaluetta, jolla on tietyt maaperään ja ilmastoon liittyvät ominaisuudet. Vuonna 1968 annetulla asetuksella ”Vins de canton” -merkintä muutettiin ”Vin de pays” -merkinnäksi, jonka yhteyteen liitetään sen departementin nimi, jossa viini on tuotettu. Merkintä myös osoittaa, että viini täyttää sen tuotannolle asetetut korkeat laatuvaatimukset. Näiden vaiheiden jälkeen vuonna 2011 Vin de pays des Bouches-du-Rhône -viinille myönnettiin suojattu maantieteellinen merkintä.

Tuotanto on pääasiassa peräisin kahdelta eri tuotantoalueelta: Suurin osa tuotannosta on peräisin departementin keskisessä itäosassa sijaitsevasta Aix-en-Provencen ympäristöstä (65–70 % tuotantomäärästä). Lännessä puolestaan omaksi tuotantoalueekseen rajautuu Tarasconin kaakkoisosassa sijaitsevaan Camarguen alueeseen kuuluvien Arlesin ja Saintes-Mary-de-la-Merin kuntien alue. Camarguen alueelta peräisin olevien viinien erityisyydestä kertoo niihin liitettävä merkintä ”Terre de Camargue”. Tällä maantieteellisellä alueella tuotetaan yksinomaan maantieteellisellä merkinnällä ”Pays des Bouches-du-Rhône” suojattuja viinejä.

8.2. Syy-seuraussuhde maantieteellisen alueen erityisluonteen ja tuotteen erityisluonteen välillä

Suojattu maantieteellinen merkintä ”Pays des Bouches-du-Rhône”, jonka tuotantoalue kattaa kaikki Bouches-du-Rhônen departementtiin kuuluvat kunnat, perustuu ensisijaisesti viinien erityispiirteisiin, jotka puolestaan ovat seurausta alueella vallitsevien luonnonolosuhteiden (ilmasto, maaperä) ominaispiirteistä. Bouches-du-Rhônen departementti sijaitsee Provence-Alpes-Côte d’Azurin alueella Kaakkois-Ranskassa. Alueen maasto on vuoristoa, joka jatkuu tasankoina merelle saakka. Alueella vallitsee Välimeren ilmasto. Kasvillisuus koostuu pääasiassa macchia- ja garigue-pensaikoista. Alueen ominaispiirteisiin kuuluu myös Mistral-tuuli, jonka vuoksi työskentely on joskus vaikeaa mutta joka edistää viinitarhojen terveyttä, suojaa sienitaudeilta ja viime kädessä parantaa rypäleiden laatua edistämällä haluttujen pitoisuuksien kehittymistä rypäleisiin kypsymisen loppuvaiheessa. Alueen maaperä – olipa kyseessä sitten kalkki- ja savipitoinen kivinen maa tai melassin ja hiekkakiven päällä oleva hiekka- tai soramaa – on kuivaa ja vettä läpäisevää ja soveltuu hyvin viiniköynnökselle. Ihanteellisten luonnonolosuhteiden vuoksi ja lohkojen valintaan liittyvän taitotietonsa ansiosta viininviljelijät ovat osanneet hyödyntää eri lajikkeiden ominaisuudet alueella, jolla maaperä on usein ravinneköyhää, mutta läpäisee hyvin vettä ja soveltuu erityisen hyvin viininviljelyyn. Maaperän ominaisuuksien sekä lämpimän ja kuivan välimerellisen ilmaston ansiosta rypäleet saavat kypsyä ihanteellisissa olosuhteissa ja pystyvät säilyttämään lajikkeiden perusaromit. Näiden tekijöiden vuoksi rypäleistä voidaan tuottaa raikkaita viinejä, joissa on viineille ominainen aromaattinen potentiaali. Raikkaisiin ja pehmeisiin punaviineihin kehittyy niille ominaisia punaisten hedelmien aromeja, ja raikkaissa roseeviineissä on pyöreyttä ja monivivahteisia punaisten hedelmien tai sitrushedelmien aromeja. Valkoviinit ovat puolestaan aromaattisia, kukkaisia tai hedelmäisiä ja raikkaita, ja niissä nousee esiin nuorille viineille ominaisia piirteitä. Tällä hetkellä maantieteellisellä merkinnällä suojattua Pays des Bouches-du-Rhône -viiniä tuotetaan vuosittain noin 50 000 hehtolitraa. Viiniä myy 18 viinikellariosuuskuntaa ja 88 yksityistä viinikellaria. Roseeviinien osuus kokonaismääristä on lähes 50 prosenttia, punaviinien osuus on hieman yli 40 prosenttia ja valkoviinien osuus on hieman alle 10 prosenttia.

9. Olennaiset lisäedellytykset

Lisätietoja

Oikeudellinen kehys: Kansallinen lainsäädäntö

Lisäedellytyksen tyyppi:

Merkintöihin liittyvät täydentävät määräykset

Edellytyksen kuvaus:

Maantieteellisen yksikön ”Terre de Camargue” kirjainkoko ei saa olla korkeudeltaan eikä leveydeltään sitä kirjainkokoa suurempi, jolla maantieteellisen merkinnän nimi ”Pays des Bouches-du-Rhône” on kirjoitettu. Etikettiin on merkittävä Euroopan unionin SMM-tunnus silloin, kun ilmaisu ”indication géographique protégée” (suojattu maantieteellinen merkintä) korvataan ilmaisulla ”Vin de pays” (maaviini).

Välittömässä läheisyydessä sijaitseva alue

Oikeudellinen kehys: Kansallinen lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Suojatun maantieteellisen merkinnän ”Pays des Bouches-du-Rhône” saaneiden viinien viiniyttämistä ja valmistusta koskevassa poikkeuksessa määritetty välittömässä läheisyydessä sijaitseva alue muodostuu seuraavista maantieteellisen alueen reuna-alueella oleviin arrondissementteihin kuuluvista kunnista vuoden 2020 virallisen maantieteellisen koodin mukaisesti:

— Nîmesin arrondissementti (joka sijaitsee Gardin departementissa): Aigaliers, AiguesMortes, Aigues-Vives, Aiguèze, Aimargues, Les Angles, Aramon, Argilliers, Arpaillargues-et-Aureillac, Aspères, Aubais, Aubord, Aubussargues, Aujargues, Bagnols-sur-Cèze, Baron, La Bastide-d’Engras, Beaucaire, Beauvoisin, Bellegarde, Belvézet, Bernis, Bezouce, Blauzac, Boissières, Bouillargues, Bourdic, La Bruguière, Cabrières, Le Cailar, Caissargues, La Calmette, Calvisson, La Capelle-et-Masmolène, Carsan, Castillon-du-Gard, Caveirac, Cavillargues, Chusclan, Clarensac, Codognan, Codolet, Collias, Collorgues, Combas, Comps, Congénies, Connaux, Cornillon, Crespian, Dions, Domazan, Estézargues, Flaux, Foissac, Fons, Fons-sur-Lussan, Fontanès, Fontarèches, Fournès, Fourques, Gajan, Gallargues-le-Montueux, Le Garn, Garons, Garrigues-Sainte-Eulalie, Gaujac, Générac, Goudargues, Le Grau-du-Roi, Issirac, Jonquières-Saint-Vincent, Junas, Langlade, Laudun-l’Ardoise, Laval-SaintRoman, Lecques, Lédenon, Lirac, Lussan, Manduel, Marguerittes, Meynes, Milhaud, Montagnac, Montaren-et-Saint-Médiers, Montclus, Montfaucon, Montfrin, Montignargues, Montmirat, Montpezat, Moulézan, Moussac, Mus, Nages-et Solorgues, Nîmes, Orsan, Parignargues, Le Pin, Pont-Saint-Esprit, Pougnadoresse, Poulx, Pouzilhac, Pujaut, Redessan, Remoulins, Rochefort-du-Gard, Rodilhan, Roquemaure, La Roque-sur-Cèze, La Rouvière, Sabran, Saint-Alexandre, SainteAnastasie, Saint-André-de-Roquepertuis, Saint-André-d’Olérargues, Saint-Bauzély, Saint-Bonnet-du-Gard, Saint-Chaptes, Saint-Christol-de-Rodières, Saint-Clément, Saint-Côme-et-Maruéjols, Saint-Dézéry, Saint-Dionisy, Saint-Etienne-des-Sorts, Saint-Geniès-de-Comolas, Saint-Geniès-de-Malgoirès, Saint-Gervais, SaintGervasy, Saint-Gilles, Saint-Hilaire-d’Ozilhan, Saint-Hippolyte-de-Montaigu, SaintJulien-de-Peyrolas, Saint-Laurent-d’Aigouze, Saint-Laurent-de-Carnols, SaintLaurent-des-Arbres, Saint-Laurent-la-Vernède, Saint-Mamert-du-Gard, Saint- Marcel-de-Careiret, Saint-Maximin, Saint-Michel-d’Euzet, Saint-Nazaire, SaintPaul-les-Fonts, Saint-Paulet-de-Caisson, Saint-Pons-la-Calm, Saint-Quentin-laPoterie, Saint-Siffret, Saint-Victor-des-Oules, Saint-Victor-la-Coste, Salazac, Salinelles, Sanilhac-Sagriès, Sauveterre, Sauzet, Saze, Sernhac, Serviers-etLabaume, Sommières, Souvignargues, Tavel, Théziers, Tresques, Uchaud, Uzès, Vallabrègues, Vallabrix, Vallérargues, Valliguières, Vauvert, Vénéjan, Verfeuil, Vergèze, Vers-Pont-du-Gard, Vestric-et-Candiac, Villeneuve-lès-Avignon ja Villevieille.

— Aptin arrondissementti (joka sijaitsee Vauclusen departementissa): Ansouis, Apt, Auribeau, La Bastide-des-Jourdans, La Bastidonne, Beaumettes, Beaumont-dePertuis, Bonnieux, Buoux, Cabrières-d’Aigues, Cabrières-d’Avignon, Cadenet, Caseneuve, Castellet-en-Luberon, Cavaillon, Cheval-Blanc, Cucuron, Gargas, Gignac, Gordes, Goult, Grambois, Joucas, Lacoste, Lagarde-d’Apt, Lagnes, Lauris, Lioux, Lourmarin, Maubec, Ménerbes, Mérindol, Mirabeau, La Motte-d’Aigues, Murs, Oppède, Pertuis, Peypin-d’Aigues, Puget, Puyvert, Robion, Roussillon, Rustrel, Saignon, Saint-Martin-de-Castillon, Saint-Martin-de-la-Brasque, Saint-Pantaléon, Saint-Saturnin-lès-Apt, Sannes, Sivergues, Taillades, La Tour-d’Aigues, Vaugines, Viens, Villars, Villelaure ja Vitrolles-en-Lubéron.

— Avignonin arrondissementti (joka sijaitsee Vauclusen departementissa): Avignon, Bédarrides, Caumont-sur-Durance, Châteauneuf-de-Gadagne, Courthézon, Fontainede-Vaucluse, L’Isle-sur-la-Sorgue, Jonquerettes, Morières-lès-Avignon, Le Pontet, Saint-Saturnin-lès-Avignon, Saumane-de-Vaucluse, Sorgues, Le Thor ja Vedène.

— Carpentras’n arrondissementti (joka sijaitsee Vauclusen departementissa): Bollène, Caderousse, Camaret-sur-Aigues, Châteauneuf-du-Pape, Grillon, Jonquières, Lagarde-Paréol, Lamotte-du-Rhône, Lapalud, Mondragon, Mornas, Orange, Piolenc, Richerenches, Sérigan, Sainte-Cécile-les-Vignes, Travaillan, Uchaux, Valréas, Violès ja Visan.

— Forcalquier’n arrondissementti (joka sijaitsee Alpes-de-HauteProvencen departementissa): Aubenas-les-Alpes, Aubignosc, Authon, Banon, Bayons, Bellaffaire, Bevons, La Brillanne, Le Caire, Céreste, Châteaufort, Châteauneuf-Miravail, Châteauneuf-Val-Saint-Donat, Clamensane, Claret, Corbières-en-Provence, Cruis, Curbans, Curel, Dauphin, Entrepierres, Faucon-du-Caire, Fontienne, Forcalquier, Gigors, L’Hospitalet, Lardiers, Limans, Lurs, Mane, Manosque, Melve, Mison, Montfort, Montfuron, Montjustin, Montlaux, Montsalier, Motte-du-Caire, Nibles, Niozelles, Noyers-sur-Jabron, Les Omergues, Ongles, Oppedette, Peipin, Piégut, Pierrerue, Pierrevert, Redortiers, Reillanne, Revest-des-Brousses, Revest-du-Bion, Revest-Saint-Martin, La Rochegiron, Sainte-Croix-à-Lauze, Saint-Etienne-les- Orgues, Saint-Geniez, Saint-Maime, Saint-Martin-les-Eaux, Saint-Michell’Observatoire, Sainte-Tulle, Saint-Vincent-sur-Jabron, Salignac, Saumane, Sigonce, Sigoyer, Simiane-la-Rotonde, Sisteron, Sourribes, Thèze, Turriers, Vachères, Valavoire Valbelle, Valernes, Vaumeilh, Venterol, Villemus, Villeneuve ja Volx.

— Digne-les-Bainsin arrondissementti (joka sijaitsee Alpes-de-Haute-Provencen departementissa): Château-Arnoux-Saint-Auban, L’Escale, Ganagobie, Mallefougasse, Peyruis ja Volonne.

— Brignolesin arrondissementti (joka sijaitsee Varin departementissa): Aiguines, Artignosc-sur-Verdon, Artigues, Aups, Barjols, Baudinard-sur-Verdon, Bauduen, Besse-sur-Issole, Bras, Brignoles, Brue-Auriac, Cabasse, Camps-la-Source, Carcès, Carnoules, La Celle, Châteauvert, Correns, Cotignac, Entrecasteaux, Esparron, Flassans-sur-Issole, Forcalqueiret, Fox-Amphoux, Garéoult, Ginasservis, Gonfaron, Mazaugues, Méounes-lès-Montrieux, Moissac-Bellevue, Montfort-sur-Argens, Montmeyan, Nans-les-Pins, Néoules, Ollières, Pignans, Plan-d’Aups-Sainte-Baume, Pontevès, Pourcieux, Pourrières, Puget-Ville, Régusse, Rians, Rocbaron, La Roquebrussanne, Rougiers, Sainte-Anastasie-sur-Issole, Saint-Julien, Saint-Martinde-Pallières, Saint-Maximin-la-Sainte-Baume, Saint-Zacharie, Les Salles-sur-Verdon, Seillons-Source-d’Argens, Tavernes, Le Thoronet, Tourtour, Tourves, Le Val, Varages, La Verdière, Vérignon, Vinon-sur-Verdon ja Vins-sur-Caramy.

— Draguignanin arrondissementti (joka sijaitsee Varin departementissa): Saint-Antonindu-Var ja Sillans-la-Cascade.

— Toulonin arrondissementti (joka sijaitsee Varin departementissa): Bandol, Le Beausset, Belgentier, Bormes-les-Mimosas, La Cadière-d’Azur, Carqueiranne, Castellet, Collobrières, La Crau, Cuers, Evenos, La Farlède, La Garde, Hyères, Le Lavandou , La Londe-les-Maures, Ollioules, Pierrefeu-du-Var, Le Pradet, Le Revestles-Eaux, Riboux, Saint-Cyr-sur-Mer, Saint-Mandrier-sur-Mer, Sanary-sur-Mer, La Seyne-sur-Mer, Signes, Six-Fours-les-Plages, Solliès-Pont, Solliès-Toucas, SollièsVille, Toulon ja La Valette-du-Var.

Linkki eritelmään

https://info.agriculture.gouv.fr/gedei/site/bo-agri/document_administratif-46477258-0f19-4b8a-b355-9b9e51ee6f45

(1) EUVL L 347, 20.12.2013, s. 671.